b'\n_START_ARTICLE_\nUnited States Conference of Catholic Bishops\n_START_PARAGRAPH_\nUnited States Conference of Catholic Bishops (USCCB), det vil si Den amerikanske katolske bispekonferanse, er det offisielle ledende organ for Den katolske kirke i USA. Den ble grunnlagt i 1966, da som det kombinerte organet  National Conference of Catholic Bishops and United States Catholic Conference. Medlemmene er de katolske biskoper, erkebiskoper og kardinaler som ut\xc3\xb8ver lederskap i USAs katolske bisped\xc3\xb8mmer. Det amerikanske Puerto Rico er ikke med; \xc3\xb8ya har en egen katolsk bispekonferanse.  USCCB tok sitt n\xc3\xa5v\xc3\xa6rende navn i 2001. Organisasjonen har sitt tilhold i Washington, DC, rett ved siden av Catholic University of America. _NEWLINE_Bispekonferansen foretar beslutninger p\xc3\xa5 en rekke omr\xc3\xa5der innenfor den katolske kirkes virke i USA. Enkelte kategorier beslutninger m\xc3\xa5 godkjennes av Vatikanet f\xc3\xb8r de eventuelt kan tre i kraft.'